Kärkna külanõukogu
Kärkna külanõukogu oli külanõukogu Eesti NSV-s aastatel 1945–1954. Kärkna külanõukogu moodustati 1945 septembris Tartumaal Äksi vallas. Külanõukogu keskus asus Mõisa külas. Seoses maakondade ja valdade likvideerimise ning maarajoonide moodustamisega arvati Kärkna külanõukogu 1950 septembris Tartu rajooni koosseisu. 1954 juunis Kärkna külanõukogu likvideeriti, selle territooriumist koos likvideeritud Kukulinna külanõukogu maadega moodustati Äksi külanõukogu.